
ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την επωνυμία 
«ΙΔΡΥΜΑ ΚΑΝΕΛΛΟΥ ΚΑΙ ΖΑΦΕΙΡΟΥΛΑΣ ΚΩΝ. ΜΠΑ- 
ΡΟΥΝΗ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 17.5.1975 ιδιόγραφη διαθήκη της Ζαφειρούλας Κων. 
Μπαρούνη, που δημοσιεύθηκε με το αριθ. 2793/23.10.1980 πρα¬ 
κτικό του Μον. Πρωτοδικείου Αθηνών, με την οποία συστήθηκε κοινω¬ 
φελές ίδρυμα με την επωνυμία «ΙΔΡΥΜΑ ΚΑΝΕΛΛΟΥ ΚΑΙ ΖΑΦΕΙ- 
ΡΟΥΛΑΣ ΚΩΝ. ΜΠΑΡΟΥΝΗ» και με έδρα την Ανδρίτσαινα. 

2. Τις διατάξεις των άρθρων: α) 95 και 98 του Α.Ν. 2039/39, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Την από 30.4.1991 γνωμοδότηση του Συμβουλίου Εθνικών 
Κληροδοτημάτων. 

Με πρόταση των Υπουργών Οικονομικών, Υγείας Πρόνοιας και Κοι¬ 
νωνικών Ασφαλίσεων και Εθνικής Παιδείας και Θρησκευμάτων, απο¬ 
φασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με την επω¬ 


νυμία «ΙΔΡΥΜΑ ΚΑΝΕΛΛΟΥ ΚΑΙ ΖΑΦΕΙΡΟΥΛΑΣ ΚΩΝ. ΜΠΑ¬ 
ΡΟΥΝΗ», η οποία έγινε από τη Ζαφειρούλα ή Ζαφείρω Κων. Μπα¬ 
ρούνη με την από 17.5.1975 ιδιόγραφη διαθήκη της, που δημοσιεύ¬ 
θηκε με το αριθ. 2793/23.10.1980 πρακτικό του Μον. Πρωτοδικείου 
Αθηνών. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Οικονομικών, 
Υγείας Πρόνοιας και Κοινωνικών Ασφαλίσεων και Εθνικής Παιδείας 
και θρησκευμάτων και διέπεται από τις διατάξεις της παραπάνω συ¬ 
στατικής του πράξης, του παρακάτω οργανισμού, του Α.Ν. 2039/39 
και των διαταγμάτων που εκδόθηκαν ή θα εκδοθούν, σε εκτέλεση του 
νόμου τούτου. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείται από δώδεκα (12) άρθρα και καταχωρίζεται 
παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυμία 

«ΙΔΡΥΜΑ ΚΑΝΕΛΛΟΥ ΚΑΙ ΖΑΦΕΙΡΟΥΛΑΣ ΚΩΝ. ΜΠΑ¬ 
ΡΟΥΝΗ». 

Άρθρο 1. 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία ΙΔΡΥΜΑ ΚΑΝΕΛΛΟΥ 
ΚΑΙ ΖΑΦΕΙΡΟΥΛΑΣ ΚΩΝ. ΜΠΑΡΟΥΝΗ» που συστήθηκε από τη 
Ζαφειρούλα ή Ζαφείρω Κων. Μπαρούνη με την από 17.5.1975 ιδιό¬ 
γραφη διαθήκη της, η οποία δημοσιεύθηκε με το αριθ. 2793/ 
23.10.1980 πρακτικό του Μον. Πρωτοδικείου Αθηνών, αποτελεί νο¬ 
μικό πρόσωπο ιδιωτικού δικαίου που διέπεται από τις διατάξεις της πα¬ 
ραπάνω συστατικής πράξης, του παρόντος οργανισμού, του Α.Ν. 
2039/39, όπως κάθε φορά ισχύει ο νόμος αυτός και των διαταγμάτων 
που εκδόθηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Ανδρίτσαινα Ηλείας. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά μέσα σε πλαίσιο, την επωνυμία του ιδρύματος και στο μέσο αυτής 
την έδρα και το έτος έγκρισης της σύστασής του. 

Άρθρο 2. 

Σκοπός. 

Σκοπός του ιδρύματος είναι η διάθεση των ετησίων εισοδημάτων της 
κινητής και ακίνητης περιουσίας του, κατ’ ισομοιρίαν, στους: 

α) Ιερό Ναό Αγίου Δημητρίου Αμπελοκήπων Αθηνών. 

β) Ιερό Ναό Αγίου Νικολάου Ανδρίτσαινας. 

γ) Δημοτική Βιβλιοθήκη του Δήμου Ανδρίτσαινας, προς εμπλουτισμό 
αυτής. 

δ) Φιλόπτωχο Ταμείο Ανδρίτσαινας. 

ε) Δημοτικά Σχολεία Ανδρίτσαινας, ισομερώς, για ενδύματα και 

στ) Δήμο Ζωγράφου Αττικής για το Νεκροταφείο Ζωγράφου, με τον 
όρο διατήρησης του τάφου του αδελφού της ιδρύτριας Κανέλλου Κων. 
Μπαρούνη. 

Άρθρο 3. 

Περιουσία - Πόροι. 

1. Περιουσία του ιδρύματος αποτελούν: 

α) Μία μονοκατοικία, συνολικής επιφάνειας 186,57 Μ2, στην οδό 
Κεδρηνού 45 περιοχής Γκύζη των Αθηνών, αποτελούμενης από δύο αυ¬ 
τοτελή διαμερίσματα των τριών δωματίων το καθένα, η οποία περιήλθε 
στην ιδρύτρια εκ κληρονομιάς του αδελφού της Κανέλλου Κων. Μπα¬ 
ρούνη. 

β) Καταθέσεις ποσού 2.352.664 δρχ., στην Εθνική Τράπεζα της Ελ¬ 
λάδος - Κατάστημα οδού Πανόρμου της Αθήνας, στους αριθ. 
882281.61 και 72.3679.42 λογαριασμούς καταθέσεων. 

γ) Κατάθεση ποσού 964.630 δρχ. στο Ταχυδρομικό Ταμιευτήριο, 
στον αριθ. Β.860475 λογαριασμό καταθέσεων Ταμιευτηρίου. 

δ) Οποιοδήποτε άλλο περιουσιακό στοιχείο βρεθεί να ανήκει στην 
ιδρύτρια. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους Πιστωτι¬ 
κούς Οργανισμούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιοσδήποτε φυσικού ή νομικού προσώ¬ 
που, προς αυτό. 

Άρθρο 4. 

Διοίκηση. 

1. Το ίδρυμα διοικείται από πενταμελές Διοικητικό Συμβούλιο που 
αποτελείται από τους κάθε φορά: 

α) Ειρηνοδίκη Ανδρίτσάινας, ως Πρόεδρο. 

β) Δήμαρχο Ανδρίτσαινας. 

γ) Διοικητή του Αστυνομικού Σταθμού Ανδρίτσαινας. 

δ) Πρόεδρο,,του Εκκλησιαστικού Συμβουλίου του Ιερού Ναού Αγίου 
Νικολάου Ανδρίτσαινας και 

ε) Πρόεδρο του Φιλοπτώχου Ταμείου Ανδρίτσαινας. 

2. Τα μέλη του Διοικητικού Συμβουλίου ορίζουν με πράξη τους, 
έπειτα από ψηφοφορία, τον Αντιπρόεδρο, το Γραμματέα και τον Ταμία. 

3. Σε περίπτωση αποποίησης, Παραίτησης, έκπτωσης, ανικανότη¬ 
τας, θανάτου ή αντικατάστασης, για οποιοδήποτε νόμιμο λόγο, κάποιου 
από τα μέλη του Διοικητικού Συμβουλίου, η κενή θέση συμπληρώνεται 
με απόφαση των υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του Α.Ν. 2030/39. 

4. Το Διοικητικό Συμβούλιο συνεδριάζει τακτικά κάθε τρίμηνο και 
έκτακτα οπότε το ζητήσει ο Πρόεδρος ή δύο (2) από τα μέλη του, με 
γραπτή αίτησή τους προς τον Πρόεδρο, πάντοτε όμως έπειτα από πρό¬ 
σκληση του Προέδρου. 

5. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απόντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα από τέσσερις (4) συνεχείς συνεδριάσεις, θεω¬ 
ρείται ότι έχει παραιτηθεί και η κενή θέση αυτού συμπληρώνεται κατά 
τα οριζόμενα στην παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

9. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικών ή άλλων εξόδων 


που δαπάνησαν για την εκτέλεση υπηρεσίας του ιδρύματος, εφόσον έγι¬ 
ναν έπειτα από ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού, του Α.Ν. 2039/39 και των διαταγμάτων που 
εκδόθηκαν ή θα εκδοθούν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή Νομάρχη Ηλείας) 
τον προϋπολογισμό και απολογισμό του ιδρύματος, σύμφωνα με τις δια¬ 
τάξεις των άρθρων 101 και 102 του Α.Ν. 2039/39 και του από 
20.12.1939 Β.Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υποβάλλει και το 
γενικό ισολογισμό του ενεργητικού και του παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκεκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. 

γ) Αποφασίζει για κάθε θέμα που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

6) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακήρυξη ευεργετών και δωρη¬ 
τών του ιδρύματος. 

Άρθρο 6. 

Αρμοδιότητες Προέδρου. 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζεται 
απ’ αυτόν και εγκρίνεται με απόφαση του Διοικητικού Συμβουλίου. 

I 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. 

Οι προσκλήσεις για συνεδρίαση στέλνονται στα μέλη του Διοικητικού 
Συμβουλίου δέκα (10) τουλάχιστον μέρες πριν από τη συνεδρίαση. 

γ) Καταρτίζει, βοηθούμενος από το Γ ραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει. Θέμα 
που δεν περιλαμβάνεται σ’ αυτήν δεν συζητείται, εκτός αν πρόκειται για 
επείγουσα υπόθεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 7. 

Αρμοδιότητες Γραμματέα. 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8. 

Αρμοδιότητες Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις, 

β) Καταθέτει τα έσοδα του ιδρύματος, σε' ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν. 2030/39, έχοντας την ευ¬ 
χέρεια να παρακρατεί από αυτά ένα μικρό ποσό, που είναι αναγκαίο για 
την πληρωμή έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 9. 

Οικονομική διαχείριση. 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβερνήσεως του σχετικού 
Π.Δ/τος έγκρισης της σύστασης του ιδρύματος, η οποία μπορεί να πα- 
ραταθεί μέχρι την 31η Δεκεμβρίου του επόμενου ημερολογιακού έτους, 
με απόφαση του Διοικητικού Συμβουλίου που λαμβάνεται στην πρώτη 
συνεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/39 και του από 
20.12.1939 σχετικού Δ/τος (ΦΕΚ 552/Α/22.12.1939). 

Άρθρο 10. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 
α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου, 
γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
ιδρύματος που πραγματοποιούνται στη διάρκεια της χρήσης και 
δ) Στελέχη αριθμημένων διπλοτύπων αποδείξεων είσπραξης και 


ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 11. 

Τροποποίηση Οργοινισμού. 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του Α.Ν. 2039/39 και 110 και 119 του Αστικού Κώδικα, ύστερα 
από πρόταση του Διοικητικού Συμβουλίου αυτού. 

Άρθρο 12. 

Διάλυση του ιδρύματος - Τύχη περιουσίας αυτού. 

2. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία του περιέρχεται στο Δήμο Ανδρίτσαινας. 

Στους Υπουργούς Οικονομικών, Υγείας Πρόνοιας και Κοινωνικών 
Ασφαλίσεων και Εθνικής Παιδείας και Θρησκευμάτων, αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 21 Νοεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦ/ΣΕΟΝ 

ΙΩΝ. ΠΑΛΑΙΟΚΡΑΣΣΑΣ ΓΕΩΡΓ. ΣΟΥΡΛΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓ. ΣΟΥΦΛΙΑΣ 


Κύρωση του Οργανισμού του Κοινωφελούς Ιδρύματος με την επωνυμία 
«ΙΔΡΥΜΑ ΠΕΤΡΟΥ Γ. ΖΗΣΗ» (Π.Δ. 339/17.5.75 ΦΕΚ Α' 99). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το υπ’ αριθ. 339/17.5.75 Π.Δ/γμα (ΦΕΚ Α’ 99), με το οποίο 
εγκρίθηκε η σύσταση του κοινωφελούς ιδρύματος με την επωνυμία 
«ΙΔΡΥΜΑ ΠΕΤΡΟΥ Γ. ΖΗΣΗ» το οποίο συνεστήθη από τις Φανή Γ. 
Ζήση, Χριστίνα Γ. Ζήση και Ελένη I. Κοκορέλη με έδρα το Χαλάνδρι 
Αττικής. 

2. Τις διατάξεις των άρθρων 95 και 98 του Α.Ν. 2039/39, β) 101 
και 119 του Εισαγωγικού Νόμου του Αστικού Κώδικα και γ) 108 και 
110 του Αστικού Κώδικα. 

3. Την από 11.2.1991 γνωμοδότηση του Συμβουλίου Εθνικών 
Κληροδοτημάτων. 

Με πρόταση των Υπουργών Οικονομικών και Πολιτισμού, αποφασί¬ 
ζουμε: 

Άρθρο μόνο 

Κυρώνουμε τον Οργανισμό Διοίκησης και διαχείρισης του κοινωφε¬ 
λούς ιδρύματος με την επωνυμία «ΙΔΡΥΜΑ ΠΕΤΡΟΥ Γ. ΖΗΣΗ», η σύ¬ 
σταση του οποίου εγκρίθηκε με το Π.Δ. 339/17.5.75 (ΦΕΚ Α' 99), 
που αποτελείται από δεκατρία άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυμία 

«ΙΔΡΥΜΑ ΠΕΤΡΟΥ Γ. ΖΗΣΗ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ ΠΕΤΡΟΥ Γ. 
ΖΗΣΗ», που συστήθηκε από τις Φανή Γ. Ζήση, Χρηστίνα Γ. Ζήση και 
Ελένη I. Κοκορέλη και εγκρίθηκε με το Π.Δ. υπ’ αριθ. 339/17.5.75 
(ΦΕΚ Α' 99) αποτελεί νομικό πρόσωπο ιδιωτικού δικαίου και διέπεται 
από τις διατάξεις της παραπάνω συστατικής πράξης, του παρόντος ορ- 

γανισμού, του Α.Ν. 2039/39, όπως^κάθε φορά ισχύει ο νόμος αυτός 
και των διαταγμάτων που εκδόθηκαν ή θα εκδοθούν σε εκτέλεση τού νό¬ 
μου τούτου. 

2. Έδρα του ιδρύματος είναι το Χαλάνδρι Αττικής. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά μέσα σε πλαίσιο, την επωνυμία του ιδρύματος και στο μέσον αυτής 
την έδρα και το έτος έγκρισης της σύστασής του. Στα γραφεία του ιδρύ¬ 
ματος θα αναρτηθούν και θα παραμένουν εις το διηνεκές οι φωτογραφίες 
ή ελαιογραφίες των Πέτρου Γ. Ζήση και Κων/νου Γ. Ζήση. 

Άρθρο 2 
Σκοπός 

Σκοπός του ιδρύματος είναι η διαφύλαξη, ανάπτυξη και διάδοση της 
Βυζαντινής και Εθνικής μας Μουσικής και ιδίως των δημοτικών ασμά¬ 
των. 

Μέσα για την επίτευξη των ανωτέρω σκοπών ορίζονται τα εξής: 

1. Η δια διαφόρων μέσων προβολή της σημασίας των δημοτικών 
ασμάτων για τη διατήρηση και τόνωση της Ελληνικής μας παράδοσης. 

2. Η χορήγηση υποτροφιών για την παρακολούθηση σπουδών της 
παραδοσιακής μας μουσικής αλλά και της Βυζαντινής, η οποία αποτελεί 
τη φυσική εξέλιξη της Αρχαίας Ελληνικής Μουσικής. 

3. Η έκδοση έργων Ελλήνων συνθετών εμπνευσμένων και συνδεομέ- 
νων με τη γνήσια παράδοση της Εθνικής μας μουσικής. 

4. Η συλλογή ανεκδότων ασμάτων. 

5. Η προκήρυξη βραβείων για μουσικές συνθέσεις Ελληνικού χαρα¬ 
κτήρα. 

6. Η διδασκαλία δημοτικών παραδοσιακών ασμάτων. 

Άρθρο 3 

Περιουσία - Πόροι 

Περιουσία του Ιδρύματος αποτελεί μια οικοδομή που βρίσκεται στο 
Χαλάνδρι και επί της οδού Κολοκοτρώνη 5 (πρώην 25ης Μαρτίου) κτι¬ 
σμένη επί οικοπέδου εκτάσεως 1.176,15 τ.μ. που αποτελείται από τις 
κάτωθι οριζόντιες διηρημένες ιδιοκτησίες ως αυτές περιγράφονται στην 
αριθ. 742825/25.11.1974 πράξη συστάσεως του ιδρύματος του συμ¬ 
βολαιογράφου Αθηνών Δημητρίου Αθαν. Θανόπουλου: 

1. Η υπό στοιχείο 13 του ισογείου ορόφου και 

2) Η υπό στοιχείο Α2 του Α' ορόφου, κατά πλήρες ιδιοκτησίας δικαί¬ 
ωμα. 

3) Η ψιλή κυριότητα: 

α) Των υπό στοιχεία ΤΙ, Τ2, Υ3, Τ4 και Υ5 ιδιοκτησιών του υπο¬ 
γείου ορόφου. 

β) Των υπό στοιχεία II και 12 και 14 ιδιοκτησιών του ισογείου ορό¬ 
φου. 

γ) Η υπό στοιχεία Α1 ιδιοκτησία του Α’ ορόφου. 

δ) Του μελλοντικώς κατασκευασθησόμενου Β’ υπέρ του ισόγειου ορό¬ 
φου. 

Η επικαρπία των ανωτέρω ακινήτων ανήκει στην Χρηστίνα Γ. Ζήση, 
λόγω του εν τω μεταξύ θανάτου των υπολοίπων δύο ιδρυτριών Φανής 
Γ. Ζήση και Ελένης συζ. Ιωαν. Κοκορέλη. 

4) Έπιπλα, γραφεία, βιβλιοθήκες, καρέκλες και γενικά οιοδήποτε κι¬ 
νητό απαραίτητο για την απρόσκοπτη λειτουργία του ιδρύματος. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους πιστωτι¬ 
κούς Οργανισμούς. 

γ) Οι χρηματικές παροχές ή επιχορηγήσεις, καθώς και η οι κληρονο¬ 
μιές, κληροδοσίες και δωρεές, οποιουδήποτε φυσικού ή νομικού προσώ¬ 
που, προς αυτό. 

Άρθρο 4 

Διοίκηση 

1. Το Ίδρυμα διοικείται από εννεαμελές Διοικητικό Συμβούλιο που 
αποτελείται από τους: 

α) Χρηστίνα θυγ. Γεωργ. Ζήση 

β) Γεώργιο Γαβ. Καραγεωργίου 

γ) Νικόλαο Μιχ. Μοσχολιό 


δ) Ιωάννη Γεωργ. Καραγεωργίου 
ε) Γρηγόριο Ιωαν. Οικονομάκο 
στ) Περικλή Θεοχ. Κώτση 
ζ) Βασίλειο Ιωάν. Νόνη 

η) Εκάστοτε ιερέα του I. Ναού του Αγ. Νικολάου Χαλανδρίου Αττι¬ 
κής 

θ) Ένα Δημοτικό Σύμβουλο του Δήμου Χαλανδρίου Αττικής ο οποίος 
θα επιλέγεται με κλήρωση. 

2. Τα μέλη του Διοικητικού Συμβουλίου ορίζουν με πράξη τους, 
έπειτα από ψηφοφορία, τον Πρόεδρο, τον Αντιπρόεδρο, το Γραμματέα 
και τον Ταμία. 

Κατ’ εξαίρεση ως πρώτος πρόεδρος ορίζεται ισοβίως η Χρηστίνα Γε- 
ωργ. Ζήση. Επίσης ο Αντιπρόεδρος ορίζεται με μυστική ψηφοφορία με 
θητεία ενός έτους. 

3. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης, για οποιοδήποτε νόμιμο λόγο, κάποιου 
από τα μέλη του Διοικητικού Συμβουλίου, η κενή θέση συμπληρώνεται 
με απόφαση των υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του Α.Ν. 2039/39. 

4. Το Διοικητικό Συμβούλιο συνεδριάζει τακτικά κάθε μήνα και 
έκτακτα οπότε το ζητήσει ο Πρόεδρος ή δύο από τα μέλη του με γραπτή 
αίτησή τους προς τον Πρόεδρο, πάντοτε όμως έπειτα από πρόσκληση 
του Προέδρου. 

5. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απόντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα από δώδεκα συνεχείς συνεδριάσεις, θεωρεί¬ 
ται ότι έχει παραιτηθεί και η κενή θέση αυτού συμπληρώνεται κατά τα 
οριζόμενα στην παρ. 3 του παρόντος άρθρου. 

8. Σε κάθε συνεδρίαση του Διοικ. Συμβουλίου τηρούνται πρακτικά, 
στα οποία καταχωρίζονται όλες οι αποφάσεις που λαμβάνονται από 
αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

9. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικών ή άλλων εξόδων 
που δαπάνησαν για την εκτέλεση υπηρεσίας του ιδρύματος, εφόσον έγι¬ 
ναν έπειτα από ειδική εντολή του Διοικητικού Συμβουλίου, και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού του ΑΝ 2039/39 και των διαταγμάτων που εκ¬ 
δόθηκαν ή θα εκδοθούν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή αρμόδιο Νο- 
μάρχη) τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του Α.Ν. 2039/39 και του από 
20.12.1939 Β.Δ/τος (ΦΕΚ 552/Α/1939). 

Μαζί με τον απολογισμό, καταρτίζει ψηφίζει και υποβάλλει και το γε¬ 
νικό ισολογισμό του ενεργητικού και του παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκεκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. 

γ) Αποφασίζει για κάθε θέμα που έχει σχέση με την εύρυθμη λειτουρ- 

για των υπηρεσιών του ιδρύματος. 

δ) Δύναται, δι’ αποφάσεων του, να καταρτίζει εκ των μελών ή εξ άλ¬ 
λων αρμοδίων κατά την κρίση των προσώπων, επιτροπή, στην οποία να 
αναθέτει τη μελέτη ορισμένων ζητημάτων σχετιζομένων με την πραγ¬ 
ματοποίηση των σκοπών του Ιδρύματος. 

ε) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών καθώς και για την ανακήρυξη ευεργετών και δωρη¬ 
τών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του Ιδρύματος: 
α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζεται 
απ’ αυτόν και εγκρίνεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. 

Οι προσκλήσεις για συνεδρίαση στέλνονται στα μέλη του Διοικητικού 
Συμβουλίου δέκα πέντε (15) τουλάχιστον μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει, θέμα 
που δεν περιλαμβάνεται σ’ αυτήν δεν συζητείται, εκτός αν πρόκειται για 
επείγουσα υπόθεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2) Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8 

Αρμοδιότητες Ταμία 
1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας ·· 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του ΑΝ 2039/39, έχοντας την ευχέ¬ 
ρεια να παρακρατεί από αυτά ένα μικρό ποσό, που είναι αναγκαίο για 
την πληρωμή έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 


δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού, και ισολογι¬ 
σμού του ιδρύματος. 

στ) Τον ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 9 

Επιλογή και ανακήρυξη υποτρόφων 

Η επιλογή των υποτρόφων θα γίνεται κατ’ ελευθέρα κρίση του Διοι¬ 
κητικού Συμβουλίου, μετά ή άνευ διαγωνισμού, εφαρμοζομένων κατά 
τα λοιπά των διατάξεων του Α.Ν. 2039/39. 

Άρθρο 10 

Οικονομική διαχείριση 

Γ. Η Οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την ίη Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβερνήσεως του σχετικού 
Π.Δ/τος έγκρισης της σύστασης του ιδρύματος, η οποία μπορεί να πα- 
ραταθεί μέχρι την 31η Δεκεμβρίου του επόμενου ημερολογιακού έτους, 
με απόφαση του Διοικητικού Συμβουλίου που λαμβάνεται στην πρώτη 
συνεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του ΑΝ 2039/39 και του από 
20.12.1939 σχετικού Δ/τος (ΦΕΚ 552/Α/22.12.1939). 

Άρθρο 11 

° Βιβλία και Στοιχεία 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
ιδρύματος που πραγματοποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζονται τα ονό¬ 
ματα των υποτρόφων, η σχολή που φοιτούν, ο χρόνος και το ποσό της 
υποτροφίας κάθε υποτρόφου και τα λοιπά στοιχεία, τα οποία ορίζονται 
από τις διατάξεις του άρθρου 34 του από 18.8.1941 Καν. Δ/τος. 

ε) Βιβλίο - μητρώο χορήγησης βραβείων. 

στ) Στελέχη αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σής της περιουσίας του ιδρύματος και της εκτέλεσης των σκοπών του. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθείς να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του ΑΝ 2039/39 και 110 και 119 του Αστικού Κώδικα, ύστερα 
από πρόταση του Διοικητικού Συμβουλίου αυτού. 

Άρθρο 13 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία του περιέρχεται στο Ελληνικό Δημόσιο για την εκτέλεση του 
ίδιου σκοπού. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Στον Υπουργό Οικονομικών και την Υπουργό Πολιτισμού αναθέ¬ 
τουμε τη δημοσίευση και εκτέλεση του παρόντος Διατάγματος. 

Αθήνα, 21 Νοεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 

ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΙΟΝ. ΠΑΛΑΙΟΚΡΑΣ ΣΑΣ ΑΝΝΑ ΨΑΡΟΥΔΑ-ΜΠΕΝΑΚΗ 

■-♦- 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ, 2076403/4706/0023 (3) 

"Εκδοση Ομολογιακού Δανείου εξαετούς διάρκειας, 
κυμαινομένου επιτοκίου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του .Ν. 1914/90 «Εκσυγ¬ 
χρονισμός και (ανάπτυξη του δημόσιου τομέα και της κεφαλαιαγοράς, 
φορολογικές ρυθμίσεις και άλλες διατάξεις». 

2. Την αριθ. 194907/22.11.1969 απόφαση του Υπουργού Οικονο¬ 
μικών «Περί δαπανών εκδόσεως και εξυπηρετήσεως κ.λπ. Κρατικών 
δανείων», αποφασίζουμε: 

Την έκδοση Ομολογιακού Δανείου εξαετούς διάρκειας, κυμαινομένου 
επιτοκίου, με ημερομηνία έκδοσης την 28 Νοεμβρίου 1991. 

I. Το δάνειο αντιπροσωπεύεται με ομόλογα ονομαστικής αξίας 

200.000, 500.000, 1.000.000, 5.000.000, 10.000.000, 

20.000.000, 50.000.000 και 100.000.000 δραχμών. 

II. Τα ομόλογα είναι ανώνυμοι τίτλοι στον κομιστή και έχουν προ- 
σαρτημενα πέντε (5) τοκομερίδια, ένα για κάθε έτος, μετά την ετήσια 
περίοδο χάριτος των τόκων. Στα τοκομερίδια αναγράφεται η υποχρέ¬ 
ωση καταβολής τόκου στον κομιστή κατά την'ημερομηνία πληρωμής 
τους (28.11.1993, 28.11.1994, 28.11.1995, 28.11.1996 και 
28.11.1997). 

III. Τα ομόλογα απαρτίζονται από το στέλεχος, το σώμα και τα τοκο¬ 
μερίδα. Είναι τυπωμένα σε ειδικό υδατογραφημένο χαρτί με τις μεθό¬ 
δους της έμμεσης τυπογραφικής και χαλκογραφικής εκτύπωσης. 

ΓΕΝΙΚΟΙ ΟΡΟΙ 

1. Τα ομόλογα του Ελληνικού Δημοσίου κυμαινομένου επιτοκίου, εί¬ 
ναι ανώνυμοι τίτλοι στον κομιστή. 

2. Τα ομόλογα αποφέρουν τόκο προς επιτόκιο κυμαινόμενο που κα¬ 
θορίζεται για κάθε έτος (ετήσια τοκοφόρος περίοδος), προσδιορίζεται πέ¬ 
ντε (5) εργάσιμες ημέρες πριν από την έναρξη της κάθε ετήσιας τοκοφό- 
ρου περιόδου, με κοινές αποφάσεις των Υπουργών Εθνικής Οικονομίας 
και Οικονομικών και θα είναι ίσο με το επιτόκιο των εντόκων γραμμα¬ 
τίων ετήσιας διάρκειας που ισχύει κατά το χρόνο προσδιορισμού. 

Η σχετική κοινή απόφαση καθορισμού του επιτοκίου δημοσιεύεται 
στην Εφημερίδα της Κυβερνήσεως. 

Για την πρώτη ετήσια τοκοφόρο περίοδο 28.11.1991 έως 
28.11.1992 το επιτόκιο των ομολόγων ορίζεται σε 21%. 

3. Ειδικά για την πρώτη τοκοφόρο περίοδο, 28.11.1991 έως 
28.11.1992 ο τόκος θα υπολογισθεί δεδουλευμένος, προς το ανωτέρω 
επιτόκιο (21%), δεν θα καταβληθεί αλλά θα κεφαλαιοποιηθεί στο τέλος 
της τοκοφόρου αυτής περιόδου (28.11.1992). 

Στις 28.11.1992 θα προκόψει νέο κεφάλαιο επί του οποίου στο εξής 
θα υπολογίζεται ο σχετικός τόκος. 

Μετά τη λήξη της ετήσιας περιόδου χάριτος για τους τόκους, ο τόκος 
θα υπολογίζεται κάθε έτος δεδουλευμένος προς το εκάστοτε ισχύον επι¬ 
τόκιο των εντόκων γραμματίων ετήσιας διάρκειας, όπως αναλυτικά πε- 
ριγράφεται στον όρο 2 και θα καταβάλλεται ετησίως με πρώτη κατα¬ 
βολή την 28.11.1993 και στις αντίστοιχες ημερομηνίες τα επόμενα 
τέσσερα (4) έτη, δηλαδή στις 28.11.1994, 28.11.1995, 28.11.1996 
και 28.11.1997 με την προσκόμιση του σχετικού τοκομεριδίου. 

4. Τα ομόλογα διατίθενται στο άρτιο. 

5. Τα ομόλογα είναι πληρωτέα την ημέρα της λήξης τους. Εάν η 
λήξη τους συμπέσει με μη εργάσιμη ημέρα, η εξόφληση θα γίνει την 
αμέσους επόμενη εργάσιμη χωρίς να πληρωθεί πρόσθετος τόκος. 


Εάν προσκομιστούν για εξόφληση μετά τη λήξη τους δεν αποφέρουν 
τόκο για το χρονικό διάστημα από τη λήξη τους μέχρι την προσκόμισή 
τους για εξόφληση. 

6. Η αξίωση των κομιστών για μεν το κεφάλαιο υπόκειται σε δεκαετή 
παραγραφή που αρχίζει από την ημερομηνία λήξεως του τίτλου, για δε 
τους τάκους σε πενταετή παραγραφή που αρχίζει από την ημερομηνία 
πληρωμής που αναγράφεται στο κάθε τοκομερίδιο. 

7. Η διάθεση των τίτλων γίνεται από την Τράπεζα Ελλάδος, βάσει 
ειδικής σύμβασης διαχείρισης που θα υπογραφεί μεταξύ του Ελληνικού 
Δημοσίου και της Τράπεζας της Ελλάδος. 

Η εξόφληση των τίτλων και η πληρωμή των τοκομεριδίων γίνεται 
από την Τράπεζα της Ελλάδος, και Πιστωτικά Ιδρύματα που έχουν 
εξουσιοδοτηθεί από την Τράπεζα Ελλάδος. 

8. Οι τόκοι των ομολόγων απαλλάσσονται παντός φόρου, τέλους ή 
άλλης επιβάρυνσης. 

Οι τίτλοι και η μεταβίβασή τους απαλλάσσονται των τελών χαρτοσή¬ 
μου. 

Επίσης απαλλάσσονται παντός φόρου, τέλους ή άλλης επιβάρυνσης 
και οι εξοφλήσεις των τόκων. 

9. Οι γενικοί όροι αναγράφονται περιληπτικά στην αντίθετη όψη των 
ομολόγων. 

IV. . Τα ομόλογα φέρουν την υπογραφή του Υπουργού Οικονομικών 
που τίθεται στο σώμα του τίτλου με μηχανικό μέσο. 

V. Ο τρόπος εκτύπωσης των τίτλων, ο τύπος, οι διαστάσεις και η πε¬ 
ριγραφή του κειμένου των ομολόγων, των τοκομεριδίων, κ.λπ. θα κα- 
θορισθούν με νεώτερη απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Νοεμβρίου 1991 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΕΥΘ. ΧΡΙΣΤΟΔΟΥΛΟΥ ΙΩΑΝ. ΠΑΛΑΙΟΚΡΑΣΣΑΣ 

-♦- 

Αριθ. 2075681/4687/0023 (4) 

Καθορισμός επιτοκίων έντοκων γραμματίων, 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/57 «Περί εκδό¬ 
σεως εντόκων γραμματίων». 

2. Τις διατάξεις των άρθρων 1 και 4 του Ν. 1266/1982 «Περί ορ¬ 
γάνων ασκήσεως της νομισματικής πιστωτικής και συναλλαγματικής 
πολιτικής και άλλων διατάξεων». 

3. Τις προηγούμενες κοινές αποφάσεις μας αρ. 2042689/2543/ 

0023/27.6.1990, 2075081/4388/0023/28.11.1990, 

2012819/875/0023/21.2.1991 και 2069417/4280/0023/ 
24.10.91 «καθορισμός επιτοκίων εντόκων γραμματίων», αποφασί¬ 
ζουμε: 

Ορίζουμε το επιτόκιο των εντόκων γραμματίων Ν.Δ. 3745/57, που 
θα εκδοθούν ή ανανεωθούν από 30.11.1991 ως εξής: 

α) 18% για τα έντοκα γραμμάτια τρίμηνης διάρκειας. 

β) 21% για τα έντοκα γραμμάτια εξάμηνης διάρκειας. 

γ) 22,5% για τα έντοκα γραμμάτια ετήσιας διάρκειας. 

Γ ια τα άληκτα έντοκα γραμμάτια και για το χρονικό διάστημα από 
την πιο πάνω ημερομηνία (30.11.1991) μέχρι και τη λήξη τους ισχύει 
η απόφασή μας 2069417/4280/0023/24.10.1991. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Νοεμβρίου 1991 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΕΥΘ. ΧΡΙΣΤΟΔΟΥΛΟΥ ΙΩΑΝ. ΠΑΛΑΙΟΚΡΑΣΣΑΣ 




8513 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 1095867/1446/0006Α (5) 

Μεταβολή της καθ’ ύλην αρμοδιότητας Αημοσίων Οικονομικών Υπηρε¬ 
σιών (ΔΟΥ). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 5 παρ. 5 του Π. Δ. 551/88 (ΦΕΚ 259 Α') «Οργανι¬ 
σμός Νομαρχιών (Οργάνωση Οικονομικών Υπηρεσιών». 

β) Του άρθρου'32 του Ν, 1822/89 (ΦΕΚ 2Α) «Αναμόρφωση Φορο¬ 
λογίας Εισοδήματος και άλλες διατάξεις». 

2) Την υπ’ αριθ. 1083440/ 1984/0006Α/20.11.1990 απόφασή 
μας σχετική με το ανωτέρω θέμα. 

3) Την αριθμ. 1048293/800/0006Α/24.5.91 (ΦΕΚ 398/Β/ 
30.5.91) απόφαση του Υπουργού Οικονομικών με την οποία μεταβιβά¬ 
στηκε η εξουσία να υπογράφει «Με εντολή Υπουργού» στο Γενικό Γραμ- 
ματέα του Υπουργείου Οικονομικών. 

4) Την αδυναμία άσκησης των αρμοδιοτήτων των διατάξεων με 
στοιχεία α και β της παραγράφου 1 του άρθρου 5 του Π.Δ. 551/88 σε 
ορισμένες ΔΟΥ από 31.12.1991, αποφασίζουμε: 

1, Ορίζουμε όπως η καθ’ ύλη αρμοδιότητα των Δ.Ο.Υ. Β' Ξάνθης, Β' 
Χανιών, Ύδρας, Δεσκάτης, Νεάπολης Λακωνίας και Ηράκλειας Σερ¬ 
ρών που λειτουργούν από 1.4.1989 περιοριστεί από την ημερομηνία 
αυτή και μέχρι 31.12.1992 στην οριζόμενη από τις διατάξεις των πα¬ 
ραγράφων I με στοιχεία γ, δ, ε και 2 του άρθρου 5 του Π.Δ. 551/88. 

2. Τις αρμοδιότητες των διατάξεων με στοιχεία α και β της παρα¬ 
γράφου 1 του άρθρου 5 του Π.Δ. 551/88 εξακολουθούν να ασκούν οι 
μέχρι 31.3.1989 αρμόδιες Δ.Ο.Υ. για το χρονικό διάστημα της προη- 
γουμένης παραγράφου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Οκτωβρίου 1991 

Με εντολή Υπουργού 
Ο Γενικός Γραμματέας 
Γ. ΚΟΥΡΗΣ 

- ♦ - 

Αριθ. 32156 (6) 

Τροποποίηση του Κανονισμού Προμηθειών του Εθνικού Ιδρύματος 
Αγροτικής Έρευνας (ΕΘ.Ι.ΑΓ.Ε.). 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1845/89 «Ανάπτυξη και Αξιοποίηση της 
Αγροτικής Έρευνας και Τεχνολογίας - Δασοπροστασία και άλλες διατά¬ 
ξεις» (ΦΕΚ 102Α). 

2. Τις διατάξεις του αριθμ. 18259/31.5.90 (ΦΕΚ 419 τ.Β'/ 
9.7.90) απόφασης Υπ. Γεωργίας με την οποία εγκρίνεται ο κανονισμός 
Προμηθεών του Εθνικού Ιδρύματος Αγροτικής Έρευνας (ΕΘΙΑΓΕ). 

3. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

4. Τις διατάξεις του άρθρου 28 του Π.Δ. 402/88 «Οργανισμός Υπ. 
Γεωργίας». 

5. Τις διατάξεις του άρθρου 43 της παραπάνω αριθμ. 18259/ 
31.5.90 απόφασης Υπ. Γεωργίας σχετικά με την αναθεώρηση ή τροπο¬ 
ποίηση του κανονισμού αυτού. 

6. Το ακριβές απόσπασμα πρακτικού της 3ης συνεδρίασης στις 
29.4.1991 του Δ.Σ. του ΕΘΙΑΓΕ, που αποφάσισε την τροποποίηση και 
αύξηση των χρηματικών ορίων των παραγράφων 1, 6 και 4 του άρ¬ 
θρων 4, 5 και 41 αντίστοιχα της αριθμ. 18259/31.5.90 απόφασης 
Υπ. Γεωργίας που εγκρίνεται ο κανονισμός Προμηθειών του ΕΘΙΑΓΕ. 
καθώς και την συμπλήρωση του άρθρου 41 του εν λόγω κανονισμού με 
την προσθήκη σ’ αυτό παραγράφων 5 και 6, σχετικά με τις εκτελέσεις 
εργασιών σε ερευνητικά Προγράμματα, με σύμβαση μίσθωσης έργου 
κ.λπ., αποφασίζουμε: 

1. Τροποποιούμε και συμπληρώνουμε τον κανονισμό Προμηθειών 
του Εθνικού Ιδρύματος Αγροτικής Έρευνας (ΕΘΙΑΓΕ) ως εξής; 

α) Την παρ. 1 του άρθρου 4 της εν λόγω απόφασης μέχρι ποσού 
1.000.000 δρχ. με απευθείας ανάθεση. 

β) Η παράγρ. 6 του άρθρου 5 της εν λόγω απόφασης αντικαθίσταται 
ως εξής: 


Κατά τον πρόχειρο διαγωνισμό δεν ισχύουν οι όροι του ανοιχτού και 
κλειστού διαγωνισμού. 

Ο πρόχειρος διαγωνισμός διενεργείται για προμήθεια υλικών ετήσιας 
συνολικής δαπάνης από 1.000.001 μέχρι 2.000.000 δρχ. και άνω του 
ποσού των 2.000.001 δρχ. η προμήθεια γίνεται με τακτικό διαγωνι¬ 
σμό. Το ποσό αυτό αναπροσαρμόζεται με απόφαση του Υπουργού Γεωρ- 
γίας. 

γ) Η παράγρ. 4 του άρθρου 41 περ. βΐ, β2 και β3 της εν λόγω από¬ 
φασης αντικαθίσταται ως εξής: 

1) Με απευθείας ανάθεση όταν το ύψος της δαπάνης του έργου δεν 
υπερβαίνει το ποσό του 1.000.000 δρχ. 

2) Με πρόχειρο διαγωνισμό όταν το ύψος της δαπάνης του έργου δεν 
υπερβαίνει το ποσό των 2.0ΟΟ.Ο0Ο δρχ. και 

3) Με τακτικό διαγωνισμό όταν το ύψος της δαπάνης του έργου 
υπερβαίνει τις 2.000.001 δρχ. 

Τα ποσά των ως άνω περιπτώσεων δεν θα συμπεριλαμβάνουν τον 
αναλογούντα Φ.Π.Α. 

δ) Προστίθενται, προσθήκη στο άρθρο 41 της εν λόγω απόφασης, οι 
παρακάτω παράγραφοι 5 και 6 που έχουν ως εξής: 

5. Το ΕΘΙΑΓΕ για την αντιμετώπιση των αναγκών του σε προσω¬ 
πικό, κατά την εκτέλεση των πάσης φύσεως εργασιών των προγραμμά¬ 
των του μπορεί να αναθέτει με σύμβαση μίσθωσης έργου, σε όσες περι¬ 
πτώσεις κρίνεται τούτο συμφέρον τις εργασίες αυτές σε επαγγελματίες ή 
σε εταιρείες ή επιχειρήσεις ή σε Συνεταιριστικές Οργανώσεις ή σε αγρό¬ 
τες. 

6. Για τα προγράμματα που χρηματοδοτούνται από την ΕΟΚ ή άλ¬ 
λους Διεθνείς Οργανισμούς όταν αυτό κρίνεται αναγκαίο για την εκτέ¬ 
λεση των συμβατικών υποχρεώσεων, τα χρηματικά όρια, οι προθεσμίες 
κ.λπ. που αναφέρονται στον Κανονισμό προμηθειών, του ΕΘΙΑΓΕ δεν 
θα έχουν εφαρμογή και θα καθορίζονται με απόφαση του Δ.Σ. του 
ΕΘΙΑΓΕ ύστερα από εισήγηση του Γενικού Διευθυντή του ΕΘΙΑΓΕ. 

2. Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως σύμφωνα με την αριθμ. 41008/9.7.90 
(ΦΕΚ 419 τ.Β'/90) απόφαση Υπ. Γεωργίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Νοεμβρίου 1991 

Ο ΥΠΟΥΡΓΟΣ 

Σ. ΧΑΤΖΗΓΑΚΗΣ 
-- 

Αριθ. 39336 " (7) 

Αναπροσαρμογή παραβολών εργασιών σε Πολ/κό Υλικό. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 27 του Ν. 1564/85 (ΦΕΚ 164/ 
26.9.85 τ.Α') «Οργάνωση παραγωγής και Εμπορίας του Πολλαπλα¬ 
σιαστικού Υλικού φυτικών ειδών». 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

3. Το αριθμ. 615/29.4.1991 έγγραφο του Σταθμού Ελέγχου Σπό¬ 
ρων Αθηνών με το οποίο προτείνει εκτός των άλλων την αναπροσαρ¬ 
μογή των τιμών των παραβολών των εργασιών που κάνει ο Σταθμός σε 
Πολ/κό Υλικό για λογ/σμό τρίτων. 

4. Το από 7.6.91, Υπηρεσιακό Σημείωμα της Δ/νσης Εισροών Φυ¬ 
τικής Παραγωγής που συμφωνεί με τις προτάσεις του Σταθμού Ελέγ¬ 
χου Σπόρων Αθηνών, αποφασίζουμε: 

α. Αναπροσαρμόζουμε το ύψος των παραβολών που πρέπει να συνο¬ 
δεύουν τις αιτήσεις για εξετάσεις και αναλύσεις δειγμάτων πολ/κού υλι¬ 
κού ως εξής: 

ΑΞΙΑ ΕΡΓΑΣΙΑΣ ΔΡΧ./ΔΕΙΓΜΑ 


1. ΕΙΔΗ ΣΠΟΡΩΝ ΓΙΑ Ελεγχος Ελεγχος Προσδιορισμός 

ΕΛΕΓΧΟ ' Καθαρότητας Βλαοτιχότητας της περιεκτικότητας. 

αε απόρους άλλων 
ειδών σε δείγμα ορι¬ 
σμένου βάρους 


Α. Κτηνοτροφικά χαι λειμώνια φυτά 


1.200 


1.400 


1.400 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Β. Τεύτλα 

800 

1.200 

1.000 

Γ. Σιτηρά 

600 

1.200 

1.000 

Δ. Όσπρια 

800 

1.200 

1.000 

Ε. Ελαιούχα-Κλωστιχά 

800 

1.200 

1.000 

ΣΤ. Κηπευτικά 

1.200 

1.600 

1.200 

Ζ. Αρωματικά. Φαρμακευτικά. 

Ανθοί χ,λπ. 

1.200 

1.600 

1.200 

Η. Μείγματα 

3.000 

3.000 

" 


2. ΑΛΛΕΣ ΕΡΓΑΣΙΕΣ 

ΔΡΧ./ΔΕΙΓΜΑ 

Α. Προσδιορισμός περιεκτικότητας σε υγρασία 

1.200 

Β. Προσδιορισμός βέρους 1.000 χόχχων 

1.000 

Γ. Επίσημη δειγματοληψία 


1) Μέχρι και πέντε (5) δείγματα 

1.500 

2) Για χάβε δείγμα επιπλέον των πέντε (5) 

300 

Δ. Ελεγχος σε αρακά για ασχόχυτα 

1.000 

3. ΧΟΡΗΓΗΣΗ ΔΙΕΘΝΩΝ ΠΙΣΤΟΠΟΙΗΤΙΚΩΝ 


Α. Πιστοποιητικά Ι5ΤΑ (πρωτόνια*) 400 δρχ/χάθ' ένα 

Β. Αντίγραφα πιστοποιητικών Ι5ΤΑ 200 δρχ./χάθ’ ένα 

ΔΕΙΓΜΑΤΑ ΔΗΜΟΣΙΩΝ ΥΠΗΡΕΣΙΩΝ 

Δείγματα που στέλνονται για έλεγχο από Δημόσιες Υπηρεσίες εξετά¬ 
ζονται δωρεάν, εφόσον τα αποτελέσματα της εξέτασης προορίζονται 
αποκλειστικά για υπηρεσιακή χρήση. 

β. Τα παράβολα αυτά θα κατατίθενται υπέρ του ΚΤΓΚ και Δασών 


στον Ειδικό λογ/σμό Σποροπαραγωγής και Φυτωρίων Νο 26698/1 
που τηρείται στην Τράπεζα της Ελλάδος για την αντιμετώπιση των δα¬ 
πανών που προβλέπονται από την εφαρμογή του Ν. 1564/85. Στον 
ίδιο λογ/σμό θα κατατίθεται και το αναλογούν χαρ/μο 2.4% (άρθρο 
10 του Ν. 187/83). 

γ. II απόφαση αυτή ισχύει από τη δημοσίευσή της στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Νοεμβρίου 1991 

Ο ΥΠΟΥΡΓΟΣ 

Σ. ΧΑΤΖΗΓΑΚΗΣ 
-*-- 

Αριθ. Γ6β/1330 (8) 

Χορήγηση άδειας ασκήσεως επαγγέλματος Κοινωνικού Λειτουργού 
στην Παναγιωτίδου Θεοδώρα του Δημητρίου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ<3β/1330/19.11.1991 έχει χορηγηθεί στην Παναγιω- 
τίδου Θεοδώρα του Δημητρίου άδεια ασκήσεως επαγγέλματος Κοινω¬ 
νικού λειτουργού. 

Αθήνα. 19 Νοεμβρίου 1991 

Με εντολή Υπουργού 
Η Διευθύντρια 
ΧΡΥΣΟΥΛΑ ΣΟΚΟΛΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




